**การใช้งานนาฬิกาจับเวลา ARENA-04**

1. **การใช้งานจับเวลา**

ให้เสียบสายกระดิ่งเข้าสายจากตัวนาฬิกาก่อน ค่อยเสียบปลั๊กไฟ นาฬิกาจะแสดงเวลา 20:00 นาที และอยู่ในสถานะพร้อมทำงานในแบบจับเวลานับถอยหลัง ซึ่งมีขั้นตอนการใช้งานดังนี้

* **การเริ่มจับเวลา ให้กดปุ่มสีเขียว (เริ่มใหม่ START)** นาฬิกาจะส่งสัญญาณให้กระดิ่งดังพร้อมเริ่มนับถอยหลัง หากเริ่มใหม่โดยกดปุ่มสีแดง ( หยุด PAUSE ) เครื่องจะเริ่มจับเวลาโดยไม่มีเสียงกระดิ่งเริ่มต้น เมื่อเครื่องเริ่มจับเวลา เวลาจะลดลงทุกๆ 1 วินาที จนถึง 00:00 นาที สำหรับการจับเวลาแบบนับเดินหน้านาฬิกาจะเริ่มจาก 00:00 ไปจนถึงค่าที่ตั้งไว้ เครื่องจะส่งสัญญาณให้กระดิ่งดังอีกครั้งเป็นเวลาประมาณ 4 วินาที กดปุ่มสีเขียว (เริ่มใหม่ START) นาฬิกาจึงจะเริ่มทำการจับเวลาใหม่ หากต้องการเริ่มจับเวลาใหม่ในขณะที่การจับเวลาเดิมยังไม่สิ้นสุดให้ทำการหยุดการจับเวลาก่อนโดยกดปุ่มสีแดง (หยุด PAUSE) ค่อยกดปุ่มสีเขียว (เริ่มใหม่ START)
* **การหยุดชั่วคราว ให้ทำการกดปุ่มสีแดง (หยุด PAUSE)** เครื่องจะทำการหยุดเวลา เวลาจะไม่มีการลดลง หรือเพิ่มขึ้น หากต้องการให้เครื่องทำการจับเวลาต่อให้ทำการ**กดปุ่มสีแดง ( หยุด PAUSE )** อีกครั้งเครื่องก็จะทำการ**จับเวลาต่อ หากกดปุ่มสีเขียว ( เริ่มใหม่ START ) เครื่องจะตั้งต้นจับเวลาใหม่**
* **การตั้งอันรองหรืออันซ้อม สำหรับกีฬาชนไก่ ให้กดปุ่มสีเหลือง (อันซ้อม SET)** ขณะเครื่องทำการจับเวลาเมื่อผู้ใช้งานกดปุ่มนี้ เครื่องจะทำการจับเวลาสำหรับอันซ้อม โดยจุดสองจุดตรงกลางจะกระพริบในช่วง 5 นาทีแรก เมื่อหมดเวลาอันซ้อม เครื่องจะสั่งให้กระดิ่งดัง และจุดตรงกลางจะหยุดกระพริบ การจับเวลาอันซ้อมใช้สำหรับการจับเวลาแบบนับถอยหลังเท่านั้น

1. **การตั้งเวลาและการทำงาน**

**2.1 การตั้งเวลา สามารถทำได้ดังขั้นตอนต่อไปนี้**

2.1.1 **กดปุ่มสีแดง ( หยุด PAUSE )** เพื่อหยุดเวลา

2.1.2 **กดปุ่มสีเหลือง** ( อันซ้อม SET ) เพื่อเข้าสู่การเปลี่ยนเวลา เมื่อกดปุ่มนี้ตัวเลขจะกระพริบทีละตำแหน่งโดยเริ่มจากด้านขวามือไปซ้ายมือ

2.1.3 **กดปุ่มสีเขียว** (เริ่มใหม่ START) เพื่อทำการเปลี่ยนเวลา โดยตัวเลขจะมีค่าเพิ่มขึ้น 1 ต่อการกด 1 ครั้ง

**2.1.4 กดปุ่มสีเหลือง (อันซ้อม SET)** เพื่อทำการเลือกตำแหน่งต่อไป และเมื่อตัวเลขตำแหน่งต่อไปกระพริบให้ทำการกดปุ่มสีเขียว ( เริ่มใหม่ START ) เพื่อทำการเปลี่ยนค่า

**2.1.5 กดปุ่มสีแดง ( หยุด PAUSE )** เมื่อต้องการสิ้นสุดการเปลี่ยนเวลา เวลาที่ตั้งนี้เป็นเวลาสำหรับการจับเวลา และสำหรับเป็นเวลาเริ่มต้นการทำงานในแบบนาฬิกา 24 ชั่วโมง

**2.2 การเลือกการทำงาน** เป็นขั้นตอนต่อจากขั้นตอนที่ 2.1 เริ่มแรกเครื่องจะแสดงเลข 9 8 7 หมายถึงการทำงานในแบบจับเวลานับถอยหลัง หากต้องการเลือกเป็นอย่างอื่นให้กดปุ่มสีเขียว (เริ่มใหม่ START ) เครื่องจะแสดงตัวเลข 1 2 3 หมายถึงการทำงานในแบบจับเวลานับเดินหน้า หากกดปุ่มสีเขียว (เริ่มใหม่ START ) อีกครั้งเครื่องจะแสดงตัวเลข 24:00 หมายถึงการทำงานในแบบนาฬิการะบบ 24 ชั่วโมง หากผู้ใช้ต้องการเลือกการทำงานแบบใดให้กดปุ่ม สีแดง (หยุด PAUSE ) ในขณะเครื่องแสดงตัวเลขบอกรายการนั้น สำหรับการทำงานในระบบนาฬิกา 24 ชั่วโมงผู้ใช้ต้องตั้งเวลาเริ่มต้นให้ถูกต้องในช่วง 00:00 – 23:59

**3.** **ตำแหน่งจุดต่อด้านข้างกล่อง**

ขวามือ ด้านล่างสุดเป็นสายสำหรับต่อกระดิ่ง 220 โวลต์ และเป็นสายสำหรับเสียบกับไฟกระแสสลับ 220 โวลต์ ด้านซ้ายมือล่างสุดเป็นจุดเชื่อมต่อกับไฟฟ้ากระแสตรง 12 โวลต์จากแบตเตอรี่เพื่อการใช้งาน หรือเพื่อการสำรองไฟ ถ้าหากว่ามีการต่อใช้งานไฟฟ้ากระแสสลับด้วยเครื่องจะใช้กำลังไฟฟ้าจากไฟฟ้ากระแสสลับ เมื่อไฟฟ้ากระแสสลับถูกตัด เครื่องจะสลับมาใช้พลังงานไฟฟ้าจากแบตเตอรี่โดยอัตโนมัติ ส่วนรังถ่าน สำหรับถ่าน ขนาด AA 1.5 โวลต์ จำนวน 4 ก้อนด้านหลังมีไว้สำหรับการสำรองไฟให้นาฬิกาสามารถทำงานได้ต่อเนื่องยามไฟฟ้า 220 โวลต์ดับหรือถูกตัด และไม่มีแบตเตอรี่ต่ออยู่ หากใช้ไฟจากถ่านนี้ เครื่องจะยังคงทำงานได้เป็นปกติเพียงแต่ไม่สามารถแสดงผลตัวเลขเวลา เมื่อมีไฟฟ้ากระแสสลับ 220 โวลต์ หรือไฟฟ้ากระแสตรง 12 โวลต์ จ่ายให้นาฬิกาเครื่องจึงจะสามารถแสดงเวลาได้เป็นปกติ เมื่อเลิกใช้งานนาฬิกาควรเลื่อนสวิตซ์ที่รังถ่านไปในตำแหน่ง OFF เพื่อประหยัดพลังงาน และก่อนเริ่มใช้งานให้เลื่อนมาที่ตำแหน่ง ON เพื่อป้องกันการหยุดของการจับเวลาขณะใช้งานเมื่อเกิดไฟดับ

****